CELEX: 62011CN0318
Language: et
Date: 2011-06-27 00:00:00
Title: Kohtuasi C-318/11: Eelotsusetaotlus, mille on esitanud Förvaltningsrätten i Falun (Rootsi) 27. juunil 2011 — Daimler AG versus Skatteverket

10.9.2011   
            
            
               ET
            
            
               Euroopa Liidu Teataja
            
            
               C 269/29
            
         Eelotsusetaotlus, mille on esitanud Förvaltningsrätten i Falun (Rootsi) 27. juunil 2011 — Daimler AG versus Skatteverket
   (Kohtuasi C-318/11)
   2011/C 269/54
   Kohtumenetluse keel: rootsi
   
      Eelotsusetaotluse esitanud kohus
   
   Förvaltningsrätten i Falun
   
      Põhikohtuasja pooled
   
   
      Kaebuse esitaja: Daimler AG
   
      Vastustaja: Skatteverket
   
      Eelotsuse küsimused
   
   
               1.
            
            
               Kuidas tuleb Euroopa Liidu asjaomaste sätete alusel tõlgendada väljendit „püsiv tegevuskoht, kust äritehinguid tehti”? (1)
               
            
         
               2.
            
            
               Kas maksukohustuslase puhul, kelle asukoht on teises liikmesriigis ja kelle põhitegevusala on autode tootmine ja müük, saab selle põhjal, et ta teeb Rootsis asuvates rajatistes oma autode talveteste, väita, et tal on Rootsis püsiv tegevuskoht, kust on tehtud äritehinguid, kui maksukohustuslane ostis kaupu ja teenuseid, mis on kätte saadud ja kasutatud Rootsi testimisrajatistes, ja tal ei ole Rootsis oma alalisi töötajaid, ning kui kõnealune testimine on vajalik tema majandustegevuse jaoks teises liikmesriigis?
            
         
               3.
            
            
               Kas vastust teisele küsimusele mõjutab asjaolu, et maksukohustuslasel on Rootsis täielikult talle kuuluv tütarettevõtja, mille ainus otstarve on maksukohustuslasele mitmesuguste, kõnealuste testidega seotud teenuste osutamine?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1); Nõukogu kaheksas 6. detsembri 1979. aasta direktiiv kumuleeruvate käibemaksudega seotud liikmesriikide õigusaktide ühtlustamise kohta — välismaal asuvatele maksukohustuslastele käibemaksu tagastamise kord (EÜT L 331, lk 11); Nõukogu 12. veebruari 2008. aasta direktiiv 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis (ELT L 44, lk 23).